Tolong jelaskan mengenai Pemindahan warga Bikini dari Operasi Crossroads dalam bahasa melayu

167 orang penduduk Pulau Bikini mula mengetahui nasib mereka empat hari kemudian pada hari Ahad 10 Februari, ketika Komodor Ben H. Wyatt selaku gabenor tentera yang memerintah Kepulauan Marshall, tiba ke atol ini dari kapal air di Kwajalein. Wyatt cuba meyakinkan mereka dengan menjelaskan situasi mereka yang dilihat seumpama "Bani Israel diselamatkan Tuhan yang membawa mereka ke Tanah Dijanjikan" sepertimana yang diceritakan dalam kisah-kisah Bible didakwah para mubaligh Protestan kepada penduduk atol; Wyatt turut menyatakan ia adalah "untuk kebaikan manusia dan untuk mengakhiri semua peperangan dunia." Maskipun tiada perjanjian bertulis diberikan, namun Wyatt sendiri menyaksikan persetujuan daripada orang ramai dan penghulu mereka bernama Juda yang merasa berbangga menjadi sebahagian daripada usaha yang luar biasa ini."  Pada 6 Mac, Wyatt cuba merakam semula insiden ini sebagai bahan bukti persetujuan tersebut, namun Juda si penghulu berseloroh "Kami bersedia untuk pergi. Segala-galanya berada di tangan Tuhan. " Keesokan harinya, LST-861 memindahkan kesemua mereka dan barang-barang mereka secara kekalnya  jauh arah timur ke Atol Rongerik yang tidak berpenghuni.